જલાલપોરની સામાન્ય બેઠક ઉપર ભાજપે પાંચમી વખત વિધાનસભાના નાયબ મુખ્ય દંડક આર.સી. પટેલને જ પુન: મેદાનમાં ઉતાર્યા છે તો તેમની સામે આ વખતે કોંગ્રેસે યુવા ઉમેદવાર જલાલપોર તાલુકા યુથ કોંગ્રેસના પ્રમુખ કોળી જ્ઞાતિના પરિમલ પટેલને ઉમેદવાર તરીકે પસંદ કર્યા છે. ગણદેવી બેઠક ઉપર ભાજપે આ વખતે મંગુભાઈ પટેલને ટિકિટ આપી નથી. તેમની જગ્યાએ જિલ્લા ભાજપ પ્રમુખ નરેશ પટેલની પસંદગી કરી છે. નરેશ પટેલની સામે કોંગ્રેસે તાજેતરમાં જ ભાજપમાંથી કોંગ્રેસમાં જોડાયેલા હળપતિ આગેવાન સુરેશ હળપતિ (બાપા સીતારામ)ને મેદાનમાં ઉતાર્યા છે.